Cum que in medio fiunt perversitas hominum et temporum spatia nonnumquam in discordiam devenire compellunt, presenti scripto noticie hominum commendari placuit, quod mota est questio a canonicis Beati Vincentii cum Hugone de Berriaco qui in Exsartis infra parrochiam Soloniaci sitis decimam violenter accipiebat. Post longam igitur disceptationem tandem quod predictus Hugo suum dicebat in explanatis et in explanandis totum esse Beati Vincentii recognovit, et si quid juris in eo habebant Domino et clericis prefato martiri famulantibus, ipse Hugo pater et filius ejus Hugo verpiverunt et laudando donaverunt, accipientes ab ecclesia XI solidos. Super hoc testes sunt Hugo de Marriaco, Ugo de Chantriaco, Guichardus de Barbaresches, Maiolus de Varennis, Willelmus filius ejus, decanus Gauterius de Berriaco, et Gaufridus archidiaconus, Garinus et Rotbertus de Chantriaco, et Rotbertus de Sancto Sulpicio.